ഗാര പൊനിറ്റ്‌വൊംഗി

മ്യാൻമറിലെ അത്തായൻ നദീവ്യവസ്ഥയിലും തായ്‌ലൻ്റിലെ സാൽവീൻ നദീവ്യവസ്ഥയിലും കണ്ടുവരുന്ന പരൽ കുടുംബത്തിൽപ്പെട്ട ഒരിനം ചെറിയ മീനാണ് ഗാര പൊനിറ്റ്‌വൊംഗി (Garra ponitvongi). വളരെ കാലമായി അലങ്കാരമീൻ വിപണിയിലുണ്ടായിരുന്നെങ്കിലും , 2023 -ലാണ്  ഇവയെ തനിയിനമായി അംഗീകരിച്ചത് .

വിവരണം
9.2 സെൻ്റിമീറ്റർ (3.6 ഇഞ്ച്) വരെ വലുപ്പം വയ്ക്കുന്ന ചെറിയ മീനുകളാണിവ. ഇവയുടെ ചുവന്ന വാലും പിൻഭാഗങ്ങളും, വായ്ക്ക് മുകളിലായിട്ടുള്ള ചെറിയ തടിപ്പും, അതിൽ നിന്ന് V എന്ന അക്ഷരത്തിൻ്റെ ആകൃതിയിലുള്ള നീല വരകളും ഇവയെ മറ്റ് സമാന സ്പീഷീസുകളിൽ നിന്ന് വ്യത്യസ്തമാക്കുന്നു.

പേരിന് പിന്നിൽ
തായ്‌ലൻ്റിലെ നറുനീർ മീനുകളുടെ ഛായാഗ്രഹണ സഹായി രചയിതാവായ തായ് ഗവേഷകൻ നൊൻ പൊനിത്വാങ്ങിൻ്റെ പേരിലാണ് ഇവയുടെ ശാസ്ത്രനാമം.

 അവലംബങ്ങൾ